4วันยอดลงทุน2.1พันล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — SET in the City 2010 ปิดฉาก 4 วันเกิดธุรกรรม 18,500 รายการ รวม 2,165 ล้านบาท เพิ่มขึ้น 65% คนชมงาน 60% เพิ่งมาครั้งแรก
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงความสำเร็จของการจัดงานมหกรรมการลงทุนครบวงจรแห่งปี SET in the City 2010 เมื่อวันที่ 1821 พ.ย.ที่ผ่านมาว่า มีผู้เข้าชมงาน 1.3 แสนคน มียอดธุรกรรมทั้งหมด 18,500 รายการ รวมมูลค่าเงินลงทุนสูงถึง 2,165 ล้านบาท เพิ่มขึ้นถึง 65% จากปีที่ผ่านมา โดยเกือบ 60% ของผู้ชมงาน เป็นผู้ไม่เคยร่วมงาน SET in the City มาก่อน 
นอกจากนี้ กิจกรรมที่ได้รับความสนใจสูงสุด คือสัมมนาโดยมีผู้เข้าร่วมฟังกว่า 1 หมื่นคน 
ขณะเดียวกันการลงทุนในกองทุนรวมทุกประเภทได้รับความสนใจมากที่สุดซึ่งมียอดธุรกรรมถึง 9,796 รายการ และกองทุนรวมหุ้นระยะยาว (LTF) มีผู้ลงทุน 5,046 ราย รวมมูลค่า 586 ล้านบาท รองลงมาคือ กองทุนรวมเพื่อการเลี้ยงชีพ (RMF) 3,277 ราย รวมมูลค่า 487 ล้านบาท และกองทุนรวมตราสารหนี้ 529 ราย รวมมูลค่า 425 ล้านบาท 
สำหรับการลงทุนในหุ้นมียอดเปิดบัญชีรวมกว่า 5,000 รายการ อนุพันธ์และโกลด์ฟิวเจอร์สกว่า 1,300 รายการ การลงทุนในทองคำกว่า 1,000 รายการ ประกันภัยกว่า 500 รายการ ซึ่งรวมถึงกรมธรรม์ประกันภัยควบการลงทุน (Unit Linked) ซึ่งมีผู้ลงทุนให้ความสนใจเพิ่มขึ้นจากปีที่ผ่านมา 
นายชนะชัย จุลจิราภรณ์ ประธานเจ้าหน้าที่บริหาร บริษัทหลัก ทรัพย์ (บล.) โกลเบล็ก กล่าวว่า งานนี้มีนักลงทุนมาเปิดสัญญาการซื้อขายในบัญชีอนุพันธ์จำนวน 136 สัญญา และมีลูกค้าใหม่เปิดบัญชีการซื้อขายหุ้นผ่านทาง บล.โกลเบล็ก อยู่ที่ 205 บัญชี ส่วนลูกค้าเปิดบัญชีซื้อขายทองคำแท่งจำนวน 206 บัญชี